OpenLLM-France/wikimedia huggingface dataset:
# Denis Leproux

Denis Leproux (Saint-Calais, 16 de desembre de 1964) va ser un ciclista i actual director esportiu francès. Com a ciclista fou professional de 1987 a 1988 i de 1998 al 2000. Un cop retirat s'ha dedicat a la direcció esportiva de diferents equips.

## Palmarès

* 1986
** 1r al Circuit de les dues províncies
** 1r al Tour de Loire-Atlàntic
** 1r al Gran Premi de Puy-l'Évêque
** Vencedor d'una etapa al Tour del Llemosí
* 1989
** 1r als Boucles catalanes
* 1990
** 1r als Tres dies dels Mauges
** 1r al Gran Premi de la Tomate
** Vencedor d'una etapa al Circuit de Saône-et-Loire
* 1991
** 1r al Gran Premi de Puy-l'Évêque
** 1r al Circuit de Saône-et-Loire
** 1r al Tour de la Manche
** 1r a la Nantes-Segré
** 1r al Gran Premi de Fougères
* 1992
** 1r al Tour de l'Ain
** 1r al Gran Premi de Puy-l'Évêque
** 1r al Trofeu des châteaux aux Milandes
** 1r al Tour de la Manche
** 1r al Gran Premi de Saint-Étienne Loire
* 1993
** 1r al Trofeu des châteaux aux Milandes
** 1r al Tour Nivernais Morvan
** Vencedor d'una etapa al Tour de Corrèze
* 1994
** 1r al Tour de Gironda
** 1r al Tour Nivernais Morvan
** 1r al Circuit boussaquin
** 1r al Tour d'Alvèrnia i vencedor d'una etapa
** 1r al Tour de la Dordogne i vencedor de 2 etapes
* 1995
** 1r al Trofeu des châteaux aux Milandes
** 1r al Tour d'Alvèrnia i vencedor de 2 etapes
** 1r a la Ronda del Sidobre
* 1996
** 1r a la Volta als Pirineus
* 1997
** 1r a la Volta als Pirineus
** 1r als Tres dies de Cherbourg i vencedor d'una etapa
** 1r a la Ronda de l'Isard d'Arieja
** 1r al Gran Premi de Puy-l'Évêque
** 1r al Trofeu des châteaux aux Milandes
** 1r al Tour del Bearn
** 1r al Tour de la Dordogne i vencedor de 2 etapes
** Vencedor d'una etapa al Tour de Moselle
* 1998
** Vencedor d'una etapa al Circuit de Saône-et-Loire
* 2000
** Vencedor d'una etapa al Tour de l'Ain
* 2001
** 1r al Tour del Franc-Comptat i vencedor d'una etapa
* 2002
** 1r al Trofeu des châteaux aux Milandes
** 1r al Tour de Corrèze

### Resultats al Tour de França

* 1998. 39è de la classificació general

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Cantó de Niça-2

El cantó de Niça-2 és un cantó francès del departament dels Alps Marítims, situat al districte de Niça. Compta amb part del municipi de Niça.

## Municipis

* Niça (barris de Medecin, Dubouchage i Carabacèu)

## Història

Llista dels consellers generals successius :
| Data d'elecció | Identitat | Partit |
| 1964-1973 | Joseph Robaut | UDR |
| 1974-1994 | Gaston Robaut | RPR |
| 1994- | Jean-Auguste Icart | UMP |
| les dades anteriors no són pas conegudes ||||
Evolució demogràfica :
| 1962 | 1968 | 1975 | 1982 | 1990 | 1999 | 2007 |
| - | - | - | - | - | 19.774 | 20.485 |
# Demostrat

Demostrat és el nom dels següents personatges:
* Demostrat, orador i demagog atenenc
* Demostrat, ambaixador atenenc
* Demostrat, poeta grec
* Demostrat, senador i escriptor grecoromà
* Demostrat d'Apamea, escriptor grecoromà
Viccionari
# Barstowita

La barstowita és un mineral de la classe dels halurs. Rep el seu nom per Richard W. Barstow (1947-1982), col·leccionista i distribuïdor de minerals de Cornualla.

## Característiques

La barstowita és un halur de fórmula química Pb₄Cl₆(CO₃)·H₂O. Va ser aprovada com a espècie vàlida per l'Associació Mineralògica Internacional l'any 1989. Cristal·litza en el sistema monoclínic. La seva duresa a l'escala de Mohs és 3.
Segons la classificació de Nickel-Strunz, la barstowita pertany a «03.DC - Oxihalurs, hidroxihalurs i halurs amb doble enllaç, amb Pb (As,Sb,Bi), sense Cu» juntament amb els següents minerals: laurionita, paralaurionita, fiedlerita, penfieldita, laurelita, bismoclita, daubreeïta, matlockita, rorisita, zavaritskita, zhangpeishanita, nadorita, perita, aravaipaïta, calcioaravaipaïta, thorikosita, mereheadita, blixita, pinalita, symesita, ecdemita, heliofil·lita, mendipita, damaraïta, onoratoïta, cotunnita i pseudocotunnita.

## Formació i jaciments

Va ser descoberta a Bounds Cliff, al districte de Wadebridge, a Cornualla, Anglaterra. També ha estat descrita a Àustria, Grècia, República Txeca, Itàlia, Tunísia i el Kazakhstan.

## Referències

* ↑ «Barstowite» (en anglès). Mindat. [Consulta: 9 novembre 2017].
# President de Guinea Equatorial

El President de Guinea Equatorial és el cap d'estat de la República de Guinea Equatorial.

## Evolució

Malgrat que la Constitució determina la seva elecció cada set anys, el país només ha tingut dos presidents des de la proclamació de la seva independència de l'Estat Espanyol, el 12 d'octubre de 1968: Francisco Macías Nguema i el seu nebot Teodoro Obiang Nguema, que el va enderrocar mitjançant un cop d'Estat el 1979; des de llavors s'ha mantingut al poder. Ambdós marcats per les seves derives dictatorials. Les diverses eleccions que s'ha anat organitzant sempre han estat denunciades per frau. Els partits d'oposició denuncien que les eleccions són fraudulentes i ho consideren un dictador.
A partir del 2021, hi ha un límit de dos mandats per al president a la Constitució de Guinea Equatorial. Cap president encara no ha complert el límit de mandat.

## Llista

* 1.- Francisco Macías Nguema (del 12 d'octubre de 1968 al 3 d'agost de 1979)
* 2.- Teodoro Obiang Nguema (del 3 d'agost de 1979 a l'actualitat)

## Referències

* ↑ La farsa electoral de Obiang
* ↑ Cook, Candace; Siegle, Joseph. «Circumvention of Term Limits Weakens Governance in Africa». Africa Center for Strategic Studies.
# Mont Dampier

El mont Dampier (en maorí Rangiroa) és el tercer cim més alt de Nova Zelanda, amb 3.440 metres i una prominència de 92 metres. Està situat als Alps Neozelandesos, a l'illa del Sud, entre el Mont Hicks i l'Aoraki/Mount Cook. El seu nom maori significa literalment 'cel llarg' (rangi: cel; roa: llarg).
Inicialment el cim va rebre el nom de Mont Hector, en honor de James Hector, però en el mapa de Fitzgerald de 1896 el cim fou rebatejat en honor de William Dampier.

## Referències

* ↑ «Mount Dampier, New Zealand - Peakbagger.com». [Consulta: 11 novembre 2020].
* ↑ Reed, A. W.. Peter Dowling. Place Names of New Zealand. Rosedale, North Shore: Raupo, 2010, p. 97. ISBN 9780143204107.
* ↑ Riley, Gerald «Mount Cook National Park Place Names and their Origin». New Zealand Alpine Journal, 22, 1967, pàg. 110–133.
# Cakile

Cakile és un gènere de plantes amb flor de la família de les brassicàcies Brassicaceae. El gènere és originari d'Europa, Àsia i Amèrica del Nord.

## Característiques

Són plantes halòfites i força robustes. Algunes es consideren espècies invasores a certs llocs del planeta.
Als Països Catalans només és autòctona l'espècie
* Rave de mar (Cakile maritima)

## Taxonomia

Cal destacar:
* Cakile arabica
* Cakile arctica
* Cakile constricta
* Cakile edentula (Bigelow) Hook.
* Cakile geniculata
* Cakile lanceolata
* Cakile maritima - rave de mar

## Referències

* ↑ Bolòs i Vigo Flora dels Països Catalans Barcelona 1990
* ↑ Llista incompleta

## Enllaços externs

* Jepson manual treatment
# Anatolyita

La anatolyita és un mineral de la classe dels arsenats.

## Característiques

La anatolyita és un arsenat de fórmula química Na₆(Ca,Na)(Mg,Fe$^{3+}$)₃Al(AsO₄)₆. Va ser aprovada com a espècie vàlida per l'Associació Mineralògica Internacional l'any 2016. Cristal·litza en el sistema trigonal. Es tracta d'un mineral químicament similar a la currierita, i isostructural amb la yurmarinita.

## Formació i jaciments

Va ser descoberta a la fumarola Arsenàtnaia, al segon con d'escòries de la fractura principal del volcà Tolbàtxik, a l'óblast de Kamtxatka (Districte Federal de l'Extrem Orient, Rússia). Es tracta de l'únic indret on ha estat trobada aquesta espècie mineral.

## Referències

* ↑ «Anatolyite» (en anglès). Mindat. [Consulta: 12 desembre 2016].
# Dactyloptena

Dactyloptena és un gènere de peixos marins de la família dels dactiloptèrids i l'ordre dels escorpeniformes. Aquest gènere va ser descrit per primera vegada l'any 1908 per David Starr Jordan i Robert Earl Richardson.

## Taxonomia

Espècies reconegudes del gènere:
* Dactyloptena gilberti Snyder, 1909
* Dactyloptena macracantha (Bleeker, 1855)
* Dactyloptena orientalis (G. Cuvier, 1829)
* Dactyloptena papilio J. D. Ogilby, 1910
* Dactyloptena peterseni (Nyström, 1887)
* Dactyloptena tiltoni Eschmeyer, 1997

## Referències

* ↑ "Dactyloptena". FishBase. Ed. Ranier Froese i Daniel Pauly. junio del 2017. N.p.: FishBase, 2017.

### Referències addicionals

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.

## Enllaços externs

* Dactyloptena World Register of Marine Species.
# Cantó de Vaison

El cantó de Vaison és un cantó francès del departament de la Valclusa, situat al districte de Carpentràs. Té 13 municipis i el cap és Vaison.

## Municipis

* Boisson
* Cairana
* Lo Crestet
* Faucon
* Puègmeiràs
* Lo Rastèu
* Roais
* Sant Marcelin de Vaison
* Sant Roman de Vienés
* Sant Roman de Malagarda
* Seguret
* Vaison
* Viladieu
Llista dels consellers generals successius :
| Data d'elecció | Identitat | Partit |
| 1970-1994 | Yves Meffre | PS |
| 1994- | Claude Haut | PS |
| les dades anteriors no són pas conegudes ||||
# Boróvoie

«Boróvoie» té aquests significats:
* Boróvoie (Altai), localitat del krai de l'Altai, a Rússia
* Boróvoie (Novossibirsk), localitat de l'óblast de Novossibirsk, a Rússia
* Borovoie (Lípetsk), localitat de l'óblast de Lípetsk, a Rússia
* Borovoie (Bélgorod), localitat de l'óblast de Bélgorod, a Rússia
# President de Guinea Conakry

El President de la República de Guinea és la denominació del cap d'estat de Guinea.

## Presidents de la República de Guinea

| No. (Rep.) | Nom | Inici | Fi | Partit |
| 1. | Ahmed Sékou Touré (1922-1984) | 2 d'octubre de 1958 | 26 de març de 1984 | PDG-RDA |
| - | Louis Lansana Beavogui (Interinament) (1923-1984) | 26 de març de 1984 | 3 d'abril de 1984 | PDG-RDA |
| 2. | Lansana Conté (1934-2008) | 3 d'abril de 1984 | 22 de desembre de 2008 | Militar/PUP |
| - | Aboubacar Somparé (Interinament) (*1944) | 22 de desembre de 2008 | 24 de desembre de 2008 | PUP |
| 3. | Moussa Dadis Camara (*1964) | 24 de desembre de 2008 | 3 de desembre de 2009 | Independent (Militar) |
| - | Sékouba Konaté (Interinament) (*1964) | 3 de desembre de 2009 | 21 de desembre de 2010 | Independent (Militar) |
| 4. | Alpha Condé¹ (*1938) | 21 de desembre de 2010 | actualitat | RPG |

## Notes

¹: Alpha Condé fou el primer president democràticament i lliurement elegit pels ciutadans.
# Cal Quec

Cal Quec és una masia del municipi de Castellfollit de Riubregós (Anoia) inclosa en l'Inventari del Patrimoni Arquitectònic de Catalunya.

## Descripció

Gran casal de pedra de carreus ben escairats i un arc de passatge que comunica les dues parts de què consta la casa. L'aspecte exterior està molt malmès, ja que els murs han sigut arrebossats i s'hi han fet algunes modificacions.

## Referències

* ↑ «Cal Quec». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 26 agost 2014].
# Mont Dutton

El Mont Dutton és un estratovolcà que es troba a la serralada Aleutiana, a la península d'Alaska, a l'estat d'Alaska dels Estats Units. La petita localitat de King Cove es troba al sud, a menys de 15 km del volcà. El cim s'eleva fins als 1.465 msnm i està cobert per glaceres. Està format per una sèrie de doms de lava que formen un estratovolcà complex. Ha patit importants col·lapses fa 5.100-6.800 anys que es va endur colades de lava d'andesita i doms de lava del flanc del seu cos. L'allau provocat va arribar fins a la badia de Belkofski. Entre 1984 i 1985 i el 1988 es van registrar eixams sísmics.

## Referències

* ↑ «Global Volcanism Program | Dutton» (en anglès). [Consulta: 14 maig 2024].
* ↑ «Alaska Volcano Observatory | Dutton». [Consulta: 14 maig 2024].
# Clifford Edmund Bosworth

Clifford Edmund Bosworth (Sheffield, Regne Unit, 29 de desembre de 1928, Yeovil, 28 de febrer de 2015) fou un historiador i orientalista britànic, especialitzat en estudis de l'islam.
Va rebre el seu batxillerat en arts a la Universitat d'Oxford, i els graus de Magister en Art (M.A.) i de Doctor de Filosofia (PhD) a la Universitat d'Edimburg. Fou professor titular a les universitats de St. Andrews i Manchester i al Centre d'Humanitats de la Universitat de Princeton. És autor d'aproximadament cent articles en revistes acadèmiques i volums compostos. Les seves altres contribucions agrupen dos-cents articles a l'Enciclopèdia de l'Islam i uns cent articles a l'Encyclopaedia Iranica, així com els articles per a l'Encyclopædia Britannica i l'Encyclopedia Americana. El professor Bosworth fou també membre de l'Acadèmia Britànica.

## Premis

* Premi per les seves contribucions als estudis iranians, 2001 de la Fundació Dr. Mahmud Afshar.
* Medalla de plata Avicenna de la UNESCO, 1998.
* Premi Triennal, 2003.
* Premi del Ministeri de Cultura i Guia Islàmica, Teheran, per les seves contribucions als estudis històrics iranians, 2003.

## Referències

* Biografia Arxivat 2016-07-31 a Wayback Machine. per Ian Richard Netton (anglès)

## Enllaços externs

* Curriculum de C.E.Bosworth (en anglès)
# Dactylopsila

Dactylopsila és un gènere de marsupials de la família dels petàurids.
Conté les següents quatre espècies:
* Pòssum cuagròs, Dactylopsila megalura
* Pòssum de dits llargs, Dactylopsila palpator
* Pòssum ratllat de l'illa Fergusson, Dactylopsila tatei
* Pòssum ratllat comú, Dactylopsila trivirgata

## Referències

* ↑ Groves, Colin. Wilson, D. E.; Reeder, D. M. (editors). Mammal Species of the World (en anglès). 3a edició. Johns Hopkins University Press, 2005, pàg. 53–54. ISBN 0-801-88221-4. (anglès)
Espècies vivents de diprotodonts :
Regne Animalia · Embrancament Chordata · Classe Mammalia · Infraclasse Metatheria :
Subordre Vombatiformes :
Subordre Phalangeriformes (continua més avall) :
Subordre Phalangeriformes (continua més amunt) :
Subordre Macropodiformes (continua més avall) :
Subordre Macropodiformes (continua més amunt) :
# Cantó de Valdariás

El cantó de Valdariás és un cantó francès del departament del Tarn, situat al districte d'Albi. Té 8 municipis i el cap cantonal és Valdariás.

## Municipis

* Andoca
* Crespin
* Crespinet
* Sent Gorgòri
* Sant Joan de Marcelh
* Saussenac
* Serenac
* Valdariás

## Història

Llista dels consellers generals successius :
| Data d'elecció | Identitat | Partit |
| 1973-1980 | André Billoux | PS |
| 1980-1992 | Jeanine Billoux | PS |
| 1992- | André Cabot | PS |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 2.884 | 3.125 | 2.821 | 2.669 | 2.840 | 2.805 | 3.181 |
# Boróvoie (Altai)

* Per a altres significats, vegeu «Boróvoie».
Boróvoie (en rus: Боровое) és un poble del krai de l'Altai, a Rússia, que el 2013 tenia 388 habitants.

## Referències

* ↑ «Краткая характеристика муниципального образования Боровской сельсовет Крутихинского района». Официальный сайт Администрации Боровского сельсовета Крутихинского района Алтайского края. Arxivat de l'original el 2019-11-19. [Consulta: 10 setembre 2019].
# Maurice Huet

Maurice Huet (18è districte de París, 1 de desembre de 1918 - Tours, 8 de juny de 1991) va ser un tirador d'esgrima francès, especialista en espasa, que va competir durant les dècades de 1940 i 1950.
El 1948 va prendre part en els Jocs Olímpics d'Estiu de Londres, on guanyà la medalla d'or en la prova d'espasa per equips del programa d'esgrima.
En el seu palmarès també destaquen cinc medalles al Campionat del món d'esgrima, tres de plata i dues de bronze, entres les edicions de 1950 i 1958.

## Referències

* 1 2 «Olympedia – Maurice Huet». [Consulta: 2 setembre 2023].
# Pomadasys argenteus

Pomadasys argenteus és una espècie de peix de la família dels hemúlids i de l'ordre dels perciformes.

## Morfologia

Els mascles poden assolir els 70 cm de longitud total.

## Distribució geogràfica

Es troba des del Mar Roig fins a les Filipines, el sud del Japó, el nord d'Austràlia i Nova Caledònia.

## Referències

* ↑ BioLib
* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* McKay, R.J., 1984. Haemulidae. A W. Fischer and G. Bianchi (editors) FAO species identification sheets for fishery purposes. Western Indian Ocean (Fishing Area 51). Vol. 2. FAO, Roma, Itàlia. pag. var.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Bòrda de Marianna

Bòrda de Marianna és un monument del municipi de Bausen (Vall d'Aran) inclòs en l'Inventari del Patrimoni Arquitectònic de Catalunya.

## Descripció

Bòrda de "tet de palha" que d'acord amb les necessitats funcionals aprofita el desnivell del terreny per aconseguir l'accés exterior a peu pla, tant pel que fa a l'estable com pel que fa al pis superior del paller, sota teulada de doble vessant. L'obra de paredat fou ben travada en cantonades amb blocs escairats. La coberta presenta la "capièra" paral·lela a la façana seguint una orientació N-S de manera que per la banda de migdia les pales sobresurten aixoplugant un "penalèr" de taules de fusta, mentre que l'altra banda clou amb estructura graonada de "penaus" atès que és la part més exposada a les inclemències i la propagació d'un incendi. El "tet" ha perdut bona part de les garbes de palla, especialment en la "capièra" (com sol succeir). La façana principal se situa a ponent, amb la porta i la finestra de l'estable resoltes amb fusta. La porta del paller està orientada al nord, de dues fulles i en posició un xic elevada.

## Història

Francisco de Zamora documenta la vella tradició que el poble de Bausen patí un devastador i espectacular incendi (1787) de manera que d'ençà aleshores foren prohibides les tradicionals cobertes de palla, llevat de determinats casos. Çò de Marianna surt documentada en la relació de cases de Bausen de l'any 1895, en poder de Josep Amiell, cognom important i força freqüent a Bausen.

## Referències

* 1 2 «Bòrda de Marianna». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 11 abril 2013].
# Probujdénie (Vladímir)

* Per a altres significats, vegeu «Probujdénie».
Probujdénie (en rus: Пробуждение) és un poble de l'óblast de Vladímir, a Rússia, segons el cens del 2010 tenia 18 habitants. Pertany al districte municipal de Múrom.

## Referències

* ↑ Серёгин А. П. Флора Владимирской области: конспект и атлас. — Тула: Гриф и К, 2012. — 620 с.
* ↑ «В.Г. Добронравов. Историко-статистическое описание церквей и приходов Владимирской епархии: Вып. 4: Меленковский, Муромский, Покровский и Судогодский уезды. - 1897». Arxivat de l'original el 2018-05-09.
# Anoura

Anoura és un gènere de ratpenats de la família dels fil·lostòmids. Viu a Centreamèrica i Sud-amèrica.

## Taxonomia

* A. carishina
* Ratpenat llengut de cua petita (Anoura caudifer)
* Ratpenat llengut de Wercklea (Anoura cultrata)
* A. fistulata
* Ratpenat llengut de Geoffroy (Anoura geoffroyi)
* Ratpenat llengut veneçolà (Anoura latidens)
* Anoura luismanueli

## Referències

* ↑ Calderón-Acevedo, Bagley i Muchhala, 2022, p. 11.
* ↑ Anoura a Mammal Species of the World (MSW) (anglès)
* ↑ Distribució (anglès)

## Bibliografia

* Calderón-Acevedo, C. A.; Bagley, J. C.; Muchhala, N. «Genome-wide ultraconserved elements resolve phylogenetic relationships and biogeographic history among Neotropical leaf-nosed bats in the genus Anoura (Phyllostomidae)» (en anglès). Molecular Phylogenetics and Evolution, 167, 107356, 2022, pàg. 1-14. DOI: 10.1016/j.ympev.2021.107356.
Espècies vivents de noctilionoïdeus :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera :
Família Mormoopidae :
Família Mystacinidae :
Família Noctilionidae :
Família Phyllostomidae (A..O) :
Família Phyllostomidae (P..Z) :
# Dactylorhiza fuchsii

Dactylorhiza fuchsii és una espècie d'orquídies del gènere Dactylorhiza, de la subfamilia Orchidoideae de la família Orchidaceae estretament relacionades amb el gènere Orchis. Es distribueix per tot Europa i cap a l'est fins a Sibèria, Mongòlia i Xinjiang. L'espècie també està naturalitzada a la província canadenca d'Ontario. Són d'hàbits terrestres i tenen tubercles.

## Referències

* ↑ «Dactylorhiza fuchsii (Druce) Soó, Nom. Nov. Gen. Dactylorhiza: 8 (1962)». Royal Botanic Gardens, Kew.
* ↑ Flora of China v 25 p 116, 紫斑掌裂兰 zi ban zhang lie lan, Dactylorhiza fuchsii (Druce) Soó, Nom. Nov. Gen. Dactylorhiza. 8. 1962.
* ↑ Castroviejo, S. & al. (eds.) (2005). Flora Iberica 21: 1-366. Real Jardín Botánico, CSIC, Madrid.
* ↑ Griebl, N. (2008). Vorkommen und verbreitung der gattung Dactylorhiza in Österreich. Berichte aus den arbeitskreisen heimische orchideen 25(2): 80-118.
* ↑ Curtis, T. & Thompson, R. (2009). The orchids of Ireland: 1-160. National Museums of Northern Ireland, Cultra, Holywood.
* ↑ Vázquez Pardo, F.M. (2009). Revisión de la familia Orchidaceae en Extremadura (España). Folia Botanica Extremadurensis 3: 1-367.
# Satoshi

«Satoshi» té aquests significats:

## Personatges

* Satoshi Nakamoto, pseudònim del creador (o grup de creadors) del Bitcoin.
* Satoshi Tajiri, creador de Pokemon.
* Ash Ketchum (Satoshi en l'original japonès), personatge fictici de l'anime Pokémon.

## Altres usos

* Un «satoshi» és igual a 0,00000001 bitcoins, en referència a Satoshi Nakamoto.
# Maça (eina)

Una maça és una eina manual formada per un mànec i un element de percussió (de forma cilíndrica, prismàtica, troncocònica o altres) fixat al mateix. L'operari l'usa per a colpejar eines de tall lliure (enformador, gúbia, badaine…), per a assentar peces de fusta o altres tasques de percussió. La forma diminutiva de "maceta", tot i que coincideix amb eines i estris diferents, és habitual. La peça ferro del mall te dos caps plans de secció octogonal.
El mall ha substituït la picassa per colpejar els tascons quan es pretén esflorar la pedra.
El mànec fa 48,5 cm i la peça de ferro de 15,7 cm de llarg i secció de 6,3 cm i pesa 2,5 kg i tenen el mànec d'ullastre i la peça de ferro.
La forma d'ús del mall es la mateixa que la de les eines que substitueixen.

## Referències

* ↑ Maça.Definició.(català)
* ↑ Maceta. Definició.(català)

## Vegeu també

* Fuster
* Ebenista
* Lutier
* Gravador
* Martell (eina)
Viccionari
# Portada/article febrer 26
## Dragó de Komodo

El dragó de Komodo (Varanus komodoensis) és una espècie de llangardaix que viu a les illes de Komodo, Rinca, Flores, Gili Motang i Gili Dasami, a la Indonèsia central. És un membre de la família dels varans (varànids), i és l'espècie més gran vivent de llangardaix; assoleix una mida mitjana de dos a tres metres i pesa aproximadament setanta quilograms. La seva mida inusual s'atribueix al gegantisme insular, car no hi ha altres animals carnívors que puguin omplir el nínxol de les illes on viuen, i també al ritme metabòlic baix del dragó de Komodo. Com a resultat de la seva mida, aquests llangardaixos són depredadors alfa, i dominen els ecosistemes on habiten. Tot i que els dragons de Komodo s'alimenten principalment de carronya, també embosquen i cacen preses.
# Burriac (desambiguació)

«Burriac» té aquests significats:
* Burriac, turó situat entre les poblacions de Mataró, Argentona i Cabrera de Mar.
* Castell de Burriac, castell situat al turó de Burriac.
* Poblat Ibèric de Burriac, assentament iber situat al turó de Burriac.
* Fortí Romà de Burriac, petit fortí romà emprat com a punt de guaita al Maresme.
* Monòlit del Coll de Burriac, commemoració del final de l'època feudal de les viles veïnes del Maresme.
* Surera de Burriac, Patrimoni Natural de Cabrils.